CELEX: 32016R1759
Language: ro
Date: 2016-09-28 00:00:00
Title: Regulamentul de punere în aplicare (UE) 2016/1759 al Comisiei din 28 septembrie 2016 privind clasificarea anumitor mărfuri în Nomenclatura combinată

4.10.2016   
               
               
                  RO
               
               
                  Jurnalul Oficial al Uniunii Europene
               
               
                  L 269/4
               
            REGULAMENTUL DE PUNERE ÎN APLICARE (UE) 2016/1759 AL COMISIEI
      din 28 septembrie 2016
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:
      
                  (1)
               
               
                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
               
            
                  (2)
               
               
                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
               
            
                  (3)
               
               
                  În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
               
            
                  (4)
               
               
                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
               
            
                  (5)
               
               
                  Măsurile prevăzute în prezentul regulament sunt conforme cu avizul Comitetului Codului Vamal,
               
            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 28 septembrie 2016.
         
            
               Pentru Comisie,
            
            
               pentru președinte
            
            Stephen QUEST
            
               Director general pentru impozitare și uniune vamală
            
         
      
      
         (1)  JO L 269, 10.10.2013, p. 1.
      
         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
         ANEXĂ
         
                     Descrierea mărfurilor
                  
                  
                     Clasificare
                     (Cod NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     Un articol care constă dintr-o tijă filetată cu filet metric, fabricată din oțel placat cu zinc și un cap din material plastic. Tija filetată este fabricată prin roluire și are o lungime de 23 mm și un diametru de 6 mm. Capul rotund are un diametru de 14,5 mm și nu dispune de fantă sau cavitate pentru scule.
                     Articolul este prezentat pentru a fi utilizat ca „suport/picior” pentru piesele de mobilier (cu toate acestea, el poate fi utilizat, de asemenea, împreună cu alte elemente care urmează să fie amplasate pe podea) și servește la ajustarea înălțimii piesei de mobilier după dorință, prin înșurubarea părții filetate în piesa de mobilier.
                     A se vedea imaginea (*).
                  
                  
                     7318 15 90 
                  
                  
                     Clasificarea se stabilește pe baza regulilor generale 1, 3 (b) și 6 de interpretare a Nomenclaturii combinate și a textului codurilor NC 7318 , 7318 15  și 7318 15 90 .
                     Articolul este un produs compus din două materiale. Componenta care conferă articolului caracterul său esențial este tija filetată fabricată din oțel placat cu zinc care servește la ajustarea înălțimii produselor prin înșurubare.
                     Clasificarea la poziția 8302  ca decorațiuni, articole de feronerie și articole similare, din metale comune, pentru mobilă este exclusă, întrucât utilizarea prevăzută a articolului nu este inerentă caracteristicilor sale obiective, deoarece acesta poate fi utilizat, de asemenea, cu alte produse decât piesele de mobilier. Articolul are caracteristicile obiective ale unui șurub de la poziția 7318 . În consecință, articolul trebuie clasificat la codul NC 7318 15 90  ca alte șuruburi.
                  
               
            (*)  Imaginea are un caracter pur informativ.